सेक्टर-56 की सड़कों और फुटपाथों से हटाया अतिक्रमण
नगर निगम ने न्यू कॉलोनी में की अतिक्रमण विरोधी कार्रवाई
नगरनिगम की इंफोर्समेंट टीम ने गुरुवार को सेक्टर-56 एरिया में सड़कों एवं फुटपाथों को अतिक्रमण मुक्त करने के लिए अभियान चलाया। कार्रवाई जूनियर इंजीनियर दीपक कुमार की टीम ने की। टीम ने सड़कों एवं फुटपाथों से पान के खोखों, टेंट नुमा ढाबों सहित अन्य प्रकार के अस्थायी अतिक्रमण को हटाकर संबंधित को स्पष्ट चेतावनी दी कि अगर दोबारा अतिक्रमण किया तो उनके खिलाफ नियमानुसार सख्त कार्रवाई की जाएगी। निगम की ओर से कहा गया कि सड़कों एवं फुटपाथों पर अतिक्रमण के कारण यातायात जाम की समस्या पैदा होती है तथा वाहन चालकों एवं पैदल चलने वालों को परेशानी का सामना करना पड़ता है, जिसे नगर निगम किसी भी सूरत में बर्दाश्त नहीं करेगा। अतिक्रमण हटाने के साथ सामान जब्त करके जुर्माना भी किया जाएगा।
गुड़गांव. गुरुवारको नगर निगम ने जोन-1 के न्यू कॉलोनी मोड़ पर अतिक्रमण हटाओ अभियान चलाया। यहां पर एक ढाबा संचालक द्वारा सड़क पर अतिक्रमण किया हुआ था। निगम की इंफोर्समेंट टीम ने मौके पर पहुंचकर ढाबा संचालक द्वारा अपनी दुकान के बाहर रखे गए सामान को हटाया। इसके अलावा टीम ने यहां पर रेहड़ी-पटरी सहित विभिन्न दुकानदारों द्वारा दुकानों के बाहर रखे सामान को भी हटवाया।
निगम की इंफोर्समेंट टीम के सदस्य सेक्टर-56 एरिया में सड़कों एवं फुटपाथों से अतिक्रमण हटाते हुए।
गुड़गांव. न्यूकॉलानी में अतिक्रमण करने वालों का सामान जब्त करते हुए नगर निगम के कर्मचारी।
hin_Deva mag_Deva hin_Deva hin_Deva hin_Deva hin_Deva